Marion Ross 
Siseministeerium                                   Meie 14.07.2014 nr 2-2/<regist_nr>-2

	
Vabariigi Valitsuse korralduse
"Äkkrünnaku ja pantvangi võtmise hädaolukordade lahendamise plaanide kehtestamine" kooskõlastamiseks esitamine

Täname Siseministeeriumi edastamast Päästeametile ettepanekute esitamiseks Vabariigi Valitsuse korralduse „Äkkrünnaku ja pantvangi võtmise hädaolukordade lahendamise plaanide kehtestamine“ eelnõu, hädaolukordade lahendamise plaanid ja seletuskirja. Päästeametil on hädaolukordade lahendamise plaanidele järgmised ettepanekud/tähelepanekud:

1.	Pantvangi võtmise hädaolukorra lahendamise plaani:
1.1.	Punkt 5.2.3 „Päästeamet (päästetöö või demineerimistöö juht või mõlemad);“ - muuta ning asendada „(päästetöö või demineerimistöö juht või mõlemad)“ järgmise sõnastusega „(vastutav päästja või vastutav demineerija või mõlemad)“. Seda põhjusel, et olukorras kus sündmus on teise asutuse vastutusalas ei teki õiguslikult päästetöö juhti või demineerimistöö juhti. 
1.2.	Punkti 6.4. „Päästeamet:“ - täiendada alapunktiga 6.4.4 järgmises sõnastuses: „juhib vastavalt Politsei- ja Piirivalveametilt saadud korraldustele Päästeameti ressurssi.“
1.3.	Punktid 6.6.2, 10.1 ja 10.2 käsitlevad rahvusvahelise abi taotlemist. Punkti 6.6.2 kohaselt teeb Terviseamet rahvusvahelise abi taotlemiseks ettepaneku Sotsiaalministeeriumile. Kas punktis 6.6.2 on mõeldud, et Sotsiaalministeerium teeb omakorda ettepaneku Vabariigi Valitusele, sest punkti 10.1 kohaselt on rahvusvahelise abi kaasamise õigus Vabariigi Valitusel. 
2.	Äkkrünnaku hädaolukorra lahendamise plaani:
2.1.	Punkt 5.3.3 „Päästeamet (päästetöö või demineerimistöö juht või mõlemad);“ - muuta ning asendada „(päästetöö või demineerimistöö juht või mõlemad)“ järgmise sõnastusega „(vastutav päästja või vastutav demineerija või mõlemad)“. Seda põhjusel, et olukorras kus sündmus on teise asutuse vastutusalas ei teki õiguslikult päästetöö juhti või demineerimistöö juhti. 
2.2.	Punkti 6.4. „Päästeamet:“ - täiendada alapunktiga 6.4.4 järgmises sõnastuses: „juhib vastavalt Politsei- ja Piirivalveametilt saadud korraldustele Päästeameti ressurssi.“
2.3.	Punktid 6.6.2, 10.1 ja 10.2 käsitlevad rahvusvahelise abi taotlemist. Punkti 6.6.2 kohaselt teeb Terviseamet rahvusvahelise abi taotlemiseks ettepaneku Sotsiaalministeeriumile. Kas punktis 6.6.2 on mõeldud, et Sotsiaalministeerium teeb omakorda ettepaneku Vabariigi Valitusele, sest punkti 10.1 kohaselt on rahvusvahelise abi kaasamise õigus Vabariigi Valitusel. 

Lugupidamisega

(allkirjastatud digitaalselt)
Kairi Rikko
peadirektori asetäitja
peadirektori ülesannetes

Maret Rannala 628 2053
maret.rannala@rescue.ee